**Persondatapolitik**

**Der indførtes pr. 25. maj 2018 en skrappere politik vedr. behandling af persondata. Vi anbefaler derfor Harlev-Framlev Vandforsynings forbrugere at læse beskrivelsen af Harlev-Framlev Vandforsynings persondatapolitik.**

I beskrivelsen har Harlev-Framlev Vandforsyning I/S udarbejdet en beskrivelse af vandforsyningens persondatapolitik. Beskrivelsen skal informere om, hvilke persondata og vandmåler data Harlev-Framlev Vandforsyning I/S indsamler, hvorfor Harlev-Framlev Vandforsyning I/S indsamler dem, og hvordan Harlev-Framlev Vandforsyning bruger dem.

Når Harlev-Framlev Vandforsyning I/S skal sende en regning eller andre informationer til dig, er der nogle ganske få persondata og målerdata Harlev-Framlev Vandforsyning I/S skal bruge.

Skulle du have spørgsmål, eller ønsker du yderligere information, er du velkommen til at henvende dig til vores persondataansvarlig:

**Kontaktoplysninger på persondataansvarlig**

Jan Nielsen

Tlf. 2029 9941.

E-mail: hfv@c.dk

**Dataansvarlig**

Harlev-Framlev Vandforsyning I/S

Araliavej 55

8462 Harlev

Tlf. 8694 1484

CVR-nummer 13639639

**Persondata Harlev-Framlev Vandforsyning I/S har registeret:**

Navn og adresse på ejer af ejendommen.

Navn og adresse på betaler af forbrug på ejendommen.

Har du, som ejer, betaler eller som forbruger, oplyst din mailadresse og dit telefonnummer er dette også registeret.

Harlev-Framlev Vandforsyning I/S tilstræber at slette (eller anonymisere) persondata, så snart de ikke har nogen relevans. Dog opbevarer Harlev-Framlev Vandforsyning I/S dem altid i minimum 5 år som krævet i bogføringsloven.

**Målerdata Harlev-Framlev Vandforsyning I/S har registreret:**

Måler adresse.

Målernummer.

Måler type.

Placeringen af måleren.

Årsaflæsninger af måleren og aflæsning ved ud- og indflytning.

Øvrig historik omkring måleren, herunder dato for opsætning, dato for eventuel udskiftning af måler og registeret forbrug.

Målerhistorik slettes ikke på den pågældende installation. Måler data skal jævnfør målerteknisk direktiv opdeles i partier og skal funktions kontrolleres, og Harlev-Framlev Vandforsyning I/S skal kunne dokumentere, at vandforsyningen har overholdt kravene i direktivet.

**Persondata Harlev-Framlev Vandforsyning I/S modtager:**

Harlev-Framlev Vandforsyning I/S behandler persondata, som du eller en anden part, eksempelvis ejendomsmægler eller udlejer, har udleveret til vandforsyningen.

Disse persondata behandler Harlev-Framlev Vandforsyning I/S for at kunne leve op til vandforsyningens kontraktlige forpligtelser overfor dig i forbindelse med afregning af forbrug samt vandforsyningens forpligtelser i forbindelse med vandforsyningsloven. Persondata vandforsyningen modtager fra dig eller anden part slettes eller makuleres hurtigst muligt.

**Harlev-Framlev Vandforsynings behandling af målerdata:**

Harlev-Framlev Vandforsyning I/S aflæser vandmåleren en gang årligt. Aflæsningen anvendes til udarbejdelse af årsafregning vedrørende den pågældende installation. Derud over kontrolaflæser vandforsyningen de elektroniske målere med mellemrum. Denne aflæsning er en kontrol af, om måleren fungerer og som et led i driftsoptimeringen af vandforsyningen. Måleren kan ud over forbrug af vand, også give vandforsyningen oplysning om mulige lækager på installationen. De elektroniske målere aflæses ved ”drive by”.

Disse målere har hukommelse til forbruget pr. dag i 460 dage, månedsforbrug i de sidste 36 måneder og de sidste 50 informationskoder. Disse oplysninger har Harlev-Framlev Vandforsyning I/S kun adgang til med din tilladelse, idet vandforsyningen fysisk skal have adgang til måleren for at kunne aflæse disse oplysninger.

**Dine rettigheder og pligter vedrørende måleren:**

Du har, selvom Harlev-Framlev Vandforsyning I/S aflæser din måler, altid selv ansvaret for at aflæse måleren, se efter at måleren fungerer som den skal, og at din installation er orden.

Du må ikke selv bryde plumpe og afmontere måleren. Du skal bruge en aut. VVS installatør, som skal kontakte vandværkets personansvarlige inden plumpe brydes.

**Dine rettigheder efter persondataforordningen:**

I forbindelse med Harlev-Framlev Vandforsyning I/S behandler dine personoplysninger har du adskillige rettigheder:

* Retten til at modtage oplysning om hvordan Harlev-Framlev Vandforsyning I/S behandler dine personoplysninger (oplysningspligt).
* Retten til at få indsigt i dine personoplysninger.
* Retten til at få urigtige personoplysninger rettet.
* Retten til at få dine personoplysninger slettet.
* Retten til at gøre indsigelse mod at dine personoplysninger anvendes til direkte markedsføring.
* Retten til at gøre indsigelse mod automatiske, individuelle afgørelser, herunder profilering.
* Retten til at flytte dine personoplysninger (dataportabilitet).

Alle ovenstående rettigheder håndteres manuelt ved henvendelse til vandforsyningens persondataansvarlige.

Harlev-Framlev Vandforsyning I/S kan afvise anmodninger, der er åbenlyst urimelige, kræver uforholdsmæssig meget teknisk indgriben, f.eks. at udvikle et nyt system eller ændre en eksisterende praksis væsentligt, påvirker beskyttelsen af andres personlige oplysninger, eller noget som vil være ekstremt upraktisk f.eks. anmodninger om oplysninger der findes som sikkerhedskopier.

Hvis Harlev-Framlev Vandforsyning I/S kan rette oplysninger, gør vandforsyningen naturligvis dette gratis, med mindre det kræver en uforholdsmæssig stor indsats. Harlev-Framlev Vandforsyning I/S bestræber sig på at vedligeholde vandforsyningens tjenester på en måde, der beskytter oplysninger fra fejlagtig eller skadelig ødelæggelse. Når vandforsyningen sletter dine personoplysninger fra vandforsyningens tjenester, er det derfor muligt, at vandforsyningen ikke altid kan slette tilhørende kopier fra vandforsyningens arkivservere med det samme, ligesom det ikke er sikkert at oplysningerne fjernes fra vandforsyningens sikkerhedskopisystemer.

**Oplysninger, som Harlev-Framlev Vandforsyning I/S kan videregive:**

Vandforsyningen videregiver ikke personlige oplysninger til virksomheder, organisationer og enkeltpersoner uden for vandforsyningen. Undtagelsen er i disse tilfælde:

* Med dit samtykke

Vandforsyningen videregiver personlige oplysninger til virksomheder, organisationer eller enkeltpersoner uden for vandforsyningen, hvis vandforsyningen har dit samtykke. Vandforsyningen kræver aktivt tilvalg af videregivelse af alle personoplysninger.

* Til ekstern databehandling

Vandforsyningen videregiver personlige oplysninger til vandforsyningen samarbejdspartnere eller andre betroede virksomheder eller personer, der behandler dem for vandforsyningen. Deres behandling er baseret på vandforsyningens instrukser og i overensstemmelse med vandforsyningens privatlivspolitik og andre gældende tiltag til fortrolighed og sikkerhed, eksempelvis vandforsyningens databehandleraftale.

* Af juridiske årsager

Vandforsyningen videregiver personlige oplysninger til virksomheder, organisationer eller enkeltpersoner uden for vandforsyningen, hvis Harlev-Framlev Vandforsyning I/S i god tro mener, at adgang, brug, bevarelse eller offentliggørelse af oplysningerne er nødvendig for at:

* + Overholde gældende love, bestemmelser, sagsanlæg eller retsgyldige anmodninger fra offentlige myndigheder.
	+ Håndhæve gældende servicevilkår, herunder undersøgelse af potentielle overtrædelser.
	+ Registrere, forhindre eller på anden måde beskytter mod problemer med bedrageri, sikkerhed eller tekniske problemer.
	+ Holde vandforsyningen fri fra skade, vandforsyningens medlemmer eller offentlighedens rettigheder, ejendom eller sikkerhed, sådan som det kræves eller tillades i henhold til lovgivningen.

Harlev-Framlev Vandforsyning I/S kan dele oplysninger, der ikke identificerer personer, med offentligheden og vandforsyningens partnere. Vandforsyningen kan f.eks. dele oplysninger med offentligheden for at vise generelle tendenser om, hvordan vandforsyningens forbrugeres forbrug fordeler sig.

**Harlev-Framlev Vandforsyning I/S udveksler data med følgende:**

Der udveksles persondata og målerdata med Aarhus Vand A/S, som bruger oplysningerne til opkrævning af spildevandsafgiften.

**Harlev-Framlev Vandforsyning I/S modtager support på vandværkets afregningssystem fra følgende:**

Elbæk og Vejrup A/S

Kamstrup

**Harlev-Framlev Vandforsyning I/S opbevarer persondata, målerdata og afregningsdata eksternt ved:**

Elbæk og Vejrup A/S

Kamstrup A/S

**Informationssikkerhed:**

Harlev-Framlev Vandforsyning I/S arbejder løbende på at beskytte vandforsyningens forbrugere mod uautoriseret adgang, ændring, offentliggørelse eller ødelæggelse af personoplysninger, som vandforsyningen lagrer.

Harlev-Framlev Vandforsyning I/S har implementeret følgende organisatoriske og tekniske foranstaltninger generelt på vandværket:

* Antivirus på alle it-systemer, der behandler personoplysninger.
* Backup af alle it-systemer, der behandler personoplysninger.
* Anvendelse af branchetypiske it-systemer til behandlingsaktiviteterne.
* Databehandleraftaler med leverandører, der behandler personoplysninger på vandforsyningens vegne.
* Tavshedserklæringer med personale, der har behov for at behandle personoplysninger.
* Vejledning i sikker behandling af personoplysninger og informationsaktiver for personale med adgang til informationssystemer.
* Gennemførelse af ovenstående risikovurdering og dokumentation af alle systemer der behandler personoplysninger for at sikre et oplyst grundlag for sikkerhedsniveauet for persondatabehandlingen i vandværket.

**Overholdelse og samarbejde med tilsynsmyndigheder:**

Harlev-Framlev Vandforsyning I/S gennemgår regelmæssigt, at vandforsyningen overholder vores egen persondatapolitik.

At vandforsyningen overholder selvregulerende sikkerhedspolitik.

At vandforsyningen, når denne modtager formelle skriftlige klager, kontakter afsender for at følge op på klagen.

Harlev-Framlev Vandforsyning I/S samarbejder med de relevante lovgivende myndigheder, f.eks. Datatilsynet, om løsning af klager om overførsel af personlige data, som vandforsyningen ikke kan løse direkte med dets brugere.

**Ændringer:**

Der kan forekomme ændringer af den gældende persondatapolitik. Ændringer kan altid ses på hjemmesiden: www.harlevframlevvand.dk og på den efterfølgende aconto opkrævning.

**Revisionshistorik:**

|  |  |  |  |
| --- | --- | --- | --- |
| Version | Note | Dato | Redigeret af |
| V1.0 | Første udkast | 14-04-2018 | Jan Nielsen |
| V2.0 | Tilrettet udkast | 01-05-2018 | Jan Nielsen |
|  |  |  |  |